«Barselona» va Ispaniya terma jamoasi xavbeki Andres Inesta Kataloniyadagi vaziyat borasidagi fikrlarini bildirdi. Ayni vaqtda bu yerda Mustaqillik referendumidan keyin qirollikdan ajralib chiqish masalasi muhokama qilinmoqda. «Men avval bu mavzuda hech qachon ochiq fikr bildirmagandim. Ammo hozir biz boshqacha vaziyatdamiz, buni men juda yaxshi tushunib turibman. Hali bir-birimizga zarar yetkazmasimizdan muloqotga kirishmoq zarur. Mas’ul shaxslar muzokaralar o‘tkazsin. Biz uchun barcha ishni qilishsin. Biz tinch yashashga haqlimiz», – deya yozgan futbolchi tvitterida. Inesta – «Barselona» tarbiyalanuvchisi hisoblanadi, ammo u katalon emas. Bu futbolchi Kastiliya-La-Mancha viloyatida tug‘ilgan.